Deep Purple in Rock

Deep Purple In Rock הוא אלבומה הרביעי של להקת הרוק הבריטית דיפ פרפל שיצא לאור ביוני 1970 והוא הראשון של הרכבה השני והקלאסי של הלהקה. האלבום הוא אחד המוצלחים של הלהקה, והיווה פריצת דרך מסחרית באירופה והגיע למקום ה-4 במצעד הבריטי, שם נותר במשך חודשים. האלבום גם לווה במסע הופעות מוצלח במיוחד. האלבום נחשב לאחד החשובים ביותר בז'אנר הרוק הכבד, ובעל תרומה חשובה בהתפתחותו. לאחר יציאת האלבום Concerto for Group and Orchestra, ניסה ריצ'י בלקמור להוביל את הלהקה לכיוון "כבד" יותר, באומרו: "פשוט הבנתי שאם לא אעשה משהו, נצטרך לנגן עם תזמורות לנצח!". עבודותיה המוקדמות של הלהקה נעו בין יצירות פסיכדליות ורוק כבד לבין תזמורות והשפעות ממוזיקה קלאסית. אלבומיה הקודמים כללו גם גרסאות כיסוי מאמנים שונים, ביניהם מהביטלס ומניל דיימונד. סגנון האלבום הזה היה שונה בכך שהוא מכיל שירים כבדים ומחוספסים הרבה יותר, עם דגש על "רוק כבד" מאשר "רוק פסיכדלי". האלבום חף מגרסאות כיסוי, וכל השירים בו נכתבו על ידי חמשת חברי הלהקה. השירים באלבום, בפרט השיר Child in Time, זכו לפרסום רב במשך השנים, וחלקם נחשבים כיום לקלאסיקות רוק. השיר "Black Night", שיצא כסינגל, לא נכלל באלבום, אלא הודפס כתקליט נפרד. השיר זכה להצלחה רבה, והגיע למקום השני במצעד הבריטי - המקום הגבוה ביותר אליו הגיעה הלהקה אי פעם. ב-1995 יצא השיר במהדורת יום השנה ה-25 של האלבום. עטיפת האלבום היא פרודיה על הר ראשמור. Speed King השיר הוא מעין מחווה לשירי רוק אנד רול מוקדמים, ולשורשי הרוק. השיר מכיל אזכורים לשירים שבוצעו בין היתר על ידי ריצ'רד הקטן, אלביס פרסלי וצ'אק ברי. Bloodsucker השיר מאופיין בעיקר ב"דו-שיח" בין הגיטרה של בלאקמור לקלידים של לורד. מאפיין נוסף של השיר הוא צעקותיו של גילן בסיומו של כל בית. מאוחר יותר, בשנת 1998, הוקלט השיר מחדש והוא מופיע באלבום " Abandon". Child in Time ערך מורחב – Child in Time Flight of the Rat שיר רוק כבד פשוט בעל שלושה אקורדים מרכזיים, הכולל סולו גיטרה לחוד וסולו קלידים לחוד, בניגוד לשני השירים הראשונים המאופיינים במעין "דו-שיח" בין בלאקמור ללורד. השיר מעולם לא בוצע בהופעה חיה. Into the Fire שיר בעל ריף כבד ומתכתי, הכולל סולו גיטרה בסגנון בלוז רוק. Living Wreck תוכן השיר מדבר על אהבה נכזבת, והוא איטי ומלודי יותר משאר שירי האלבום. Hard Lovin' Man השיר נפתח בבס ליין של גלובר, וממשיך עם שני אקורדים חזקים לאורך כל השיר. Black Night לדבריו של רוג'ר גלובר, השיר קיבל השראה מהבס-ליין של גרסתו של ריקי נלסון לאריה המפורסמת של האחים איירה וג'ורג' גרשווין Summertime. השיר, ששוחרר כסינגל, זכה להצלחה אדירה, וכבש את המצעדים. השיר אף זכה לגרסאות כיסוי רבות ביניהם על ידי מטאליקה, ברוס דיקינסון, דייסייד, ועוד רבות. האלבום זכה להצלחה מסחרית רבה, והיה לאחד המוצלחים ביותר בתולדותיה. הסינגל "Black Night" זכה להצלחה עצומה במצעדים, ובין היתר הגיע למקום השני במצעד הבריטי ("UK Singles Chart") של 1970. האלבום הגיע למקומות נאים (חלקם למקום הראשון) במצעדי הרדיו ברחבי העולם. בארצות הברית בלבד נמכר האלבום בכחצי מיליון עותקים, "in Rock" נחשב לאחד האלבומים החשובים בז'אנר ההבי מטאל בכל הזמנים, בהיותו אלבום שהכיל קטעי נגינה חדשניים ופורצי דרך בתחום הרוק הכבד, והשפעתו בז'אנר איננה ניתנת לערעור. אתר Allmusic הגדיר את האלבום "אחד מהאלבומים שהגדירו את ה'הבי מטאל'". אתר ynet דירג את האלבום במקום השני ברשימת "15 האלבומים הגדולים של המטאל". ב-2005 זכה האלבום בפרס "Classic Rock Roll Of Honour" שמוענק על ידי מגזין "Classic Rock". מילות השירים נכתבו על ידי איאן גילן, ריצ'י בלקמור, רוג'ר גלובר, ג'ון לורד ואיאן פייס.  איאן גילן - שירה ריצ'י בלקמור - גיטרה רוג'ר גלובר - גיטרה בס ג'ון לורד - קלידים, אורגן איאן פייס - תופים, כלי הקשה מידע על האלבום Deep Purple in Rock באתר MusicBrainz מידע על האלבום Deep Purple in Rock באתר AllMusic האלבום Deep Purple in Rock באתר Discogs האלבום Deep Purple in Rock באתר ספוטיפיי ביקורת על האלבום (אורכב 29.07.2014 בארכיון Wayback Machine), באתר "קרוב לקצה" ביקורת על האלבום, באתר "השרת העיוור" ‏"The Making of Black Night", באתר "Rumba Magazine" מידע על הסיגנלים של דיפ פרפל, באתר הרשמי של חברת המצעדים הרשמית נתונים על האלבום, באתר הרשמי של איגוד תעשיית ההקלטות האמריקאי ביקורת וסיקור על האלבום, באתר Allmusic שקלול ציוני האלבום וביקורת, באתר Sputnikmusic שקלול ציוני האלבום, באתר Ultimate Guitar Archive ביקורת וסיקור על האלבום, באתר "Allmusic" ג'קי שרגא, האלבומים הגדולים של המטאל, באתר ynet, 28 בפברואר 2002 רשימת "100 Greatest Heavy Metal Albums Of All Time", באתר "!Kerrang" רשימת "The Top 50 Most Influential Guitar Albums Of All Time Ever", באתר "rock list music" רשימת "Best Albums Of The '70's‏ 50", באתר "rock list music" רשימת "Best British Rock Albums Ever‏ 100", באתר "rock list music" רשימת "Greatest British Rock Album Ever‏ 100", באתר "rock list music"